****

**ΔΕΛΤΙΟ ΤΥΠΟΥ**

**Νέα Εποχή στο Santorini Experience**

**Αθήνα, 15 Ιουλίου 2022 -** Η Σαντορίνη επιστρέφει φέτος δυναμικά στον χώρο του αθλητικού τουρισμού, της διαρκώς ανερχόμενης εναλλακτικής μορφής τουρισμού στη χώρα μας, φέρνοντας μια νέα εποχή στο **Santorini Experience.**

Ο **Δήμος Θήρας** δεν περιορίζεται απλά σε μία μεγάλη αθλητική διοργάνωση στο νησί, αλλά μέσα από αυτή αναδεικνύει τον πολιτιστικό πλούτο ενός από τους κορυφαίους τουριστικούς προορισμούς στον κόσμο, διοργανώνοντας μετά από δύο χρόνια πανδημίας το **Santorini Experience,** από τις **23** έως τις **25 Σεπτεμβρίου 2022.**

Η ιστορίακαι ο πολιτισμός του ηφαιστειακού συμπλέγματος της Σαντορίνης προκάλεσαν το ενδιαφέρον του παγκόσμιου κοινού τη δεκαετία του ’80 και έτσι άρχισε η τουριστική κίνηση στο νησί. Οι άνθρωποι, που επιλέγουν να κάνουν αθλητικό τουρισμό, συνδυάζουν πάντα τη συμμετοχή τους σε κάθε τόπο, με τη διάθεσή τους να γνωρίσουν ταυτόχρονα τα ιδιαίτερα χαρακτηριστικά του προορισμού που επισκέπτονται.

Ο **Δήμος Θήρας** φέτος, θέλοντας να αναδείξει την ιστορία και τον πολιτιστικό πλούτο των νησιών, εμπλουτίζει για πρώτη φορά το Santorini Experience, με έναν **ημιμαραθώνιο,** μια πολύ δημοφιλή διαδρομή τρεξίματος παγκοσμίως.

**Ημιμαραθώνιος «Δαιδαλική Κόρη της Θήρας»**

Η μαρμάρινη Δαιδαλική Κόρη της Θήρας, ένα μοναδικό αρχαιολογικό εύρημα υπερφυσικού μεγέθους (**ύψους 2,30 μέτρων** και βάρους περίπου 750 κιλών), που χρονολογείται στα 640 π.Χ. (7ος αιώνας), η οποία βρέθηκε διατηρημένη σε εξαιρετική κατάσταση στη θέση Σελλάδα της Αρχαίας Θήρας, στις 24 Νοεμβρίου 2000, από τον αείμνηστο αρχαιολόγο Χαράλαμπο Σιγάλα, αναδεικνύει την τεράστια ιστορία της Σαντορίνης, τοποθετείται δε χρονικά και αισθητικά στην εποχή της γένεσης της μνημειώδους ελληνικής γλυπτικής. Το εξαίρετο αυτό γλυπτό, που σύντομα θα εκτεθεί για πρώτη φορά στο παγκόσμιο κοινό, στον αίθριο χώρο του Αρχαιολογικού Μουσείου Θήρας, που ανασκευάζεται, δίνει το όνομά του στον **πρώτο ημιμαραθώνιο τρεξίματος**, που γίνεται για πρώτη φορά στο νησί. Ο **Ημιμαραθώνιος «Δαιδαλική Κόρη της Θήρας»** θα πραγματοποιηθεί το **Σάββατο, 24 Σεπτεμβρίου 2022** και θα περάσει από τις μαγευτικές περιοχές της **Οίας,** του **Ημεροβιγλίου** και των **Φηρών.**

**Διαδρομή Κολύμβησης «L & E Nomikos» 1,5 μιλίου, από το Ηφαίστειο προς τον Όρμο Φηρών**

Στην ωραιότερη καλντέρα του κόσμου, που δημιουργήθηκε από τις διαδοχικές εκρήξεις του ηφαιστείου της Σαντορίνης, από τους προϊστορικούς χρόνους έως το 1950, οι συμμετέχοντες αθλητέςθα έχουν την ευκαιρίανα κολυμπήσουν στη **μοναδική κολυμβητική διαδρομή ανοιχτής θαλάσσης «L & E Nomikos», 1,5 μιλίου (2,4 χλμ)** του **Santorini Experience**,που θα διεξαχθείτην **Κυριακή** **25 Σεπτεμβρίου 2022,** από το **ηφαίστειο** έως το **παλιό λιμάνι των** **Φηρών,** με την επιβλητική όψη του νησιού μπροστά τους. Δείτε εδώ στιγμιότυπα από την **εκπληκτική κολυμβητική διαδρομή:** [**https://youtu.be/FKyh6\_hoL4g**](https://youtu.be/FKyh6_hoL4g)

Η διαδρομή κολύμβησης θα φέρει από φέτος το όνομα **«L & E Nomikos»** προς τιμήν των ιδρυτών του ομώνυμου ιδρύματος **«Λούλας & Ευάγγελου Νομικού»,** που ιδρύθηκε το 1979 από τον εφοπλιστή Ευάγγελο Νομικό, που τόσο αγαπούσε τη θάλασσα και το νησί του. Η κατασκευή του τελεφερίκ, που ενώνει την πόλη των Φηρών με το παλιό λιμάνι (Όρμο των Φηρών), σημείο τερματισμού της κολύμβησης, αποτελεί πρωτοποριακό έργο του Ιδρύματος, που ολοκληρώθηκε 40 χρόνια πριν και τέθηκε σε λειτουργία έχοντας μεγάλη συμβολή στην εξυπηρέτηση των κατοίκων και των επισκεπτών, ωφελώντας ταυτόχρονα διαχρονικά όλο το νησί, αφού τα έσοδα του Ιδρύματος διατίθενται για σπουδαία έργα και στήριξη της κοινωνίας. Χρέος τιμής στη μνήμη αυτών των ευεργετών είναι για τον Δήμο Θήρας η ονοματοδοσία στο εξής αυτής της μοναδικής κολυμβητικής διαδρομής.

**Official Water** της διοργάνωσης είναι το **Φυσικό Μεταλλικό Νερό Βίκος.**

Το **Santorini Experience,** γίνεται φέτος για **6η χρονιά** και αποτελεί συνδιοργάνωση του **Δήμου Θήρας** και του τμήματος Αθλητικού Τουρισμού της **ActiveMedia Group.**

Περισσότερες πληροφορίες **για νέες εκπλήξεις της φετινής διοργάνωσης**, το **άνοιγμα των εγγραφών** και τις **ειδικές προσφορές** για την πρόσβαση στη Σαντορίνη, θα ανακοινωθούν τις επόμενες εβδομάδες στο: [www.santorini-experience.com](http://www.santorini-experience.com/)

Sports Production: **ActiveMedia Group**

#SantoriniExperience

**Πληροφορίες για τους συντάκτες:**

**Press Office Contact:**

Τηλ.: +30 210 9343020, fax: +30 210 9316505

e-mail: [pr@activemedia.com.gr](mailto:pr@activemedia.com.gr)

**Website:** [www.santorini-experience.com](http://www.santorini-experience.com/)

**Facebook Page:** <https://www.facebook.com/SantoriniExperience>

**Instagram Page:** <https://www.instagram.com/santoriniexperience/>

**Twitter Account:** <https://twitter.com/Sant_Experience>

**YouTube Channel:** <https://www.youtube.com/channel/UCGconq7q45TYim8qFg71XlA>